ডেস্ক: গত বছরের শেষের দিকেই শুরু হয়েছে 'দ্য কপিল শর্মা শো'৷ দীর্ঘ বিতর্কের পর ফের স্বমহিমায় ফিরে এসেছেন কমেডি কিং৷ শুরু থেকেই শো-এর রেটিং উর্ধ্বমুখী৷ তবে সবকিছুর মধ্যেও ভক্তরা মিস করছেন কপিলের একদা সতীর্থ তথা অভিনেতা সুনীল গ্রোভারকে৷ সম্প্রতি দুই অভিনেতাকে সেই কথা মনে করিয়ে দিলেন ভক্তদের একাংশ৷ আসলে সম্প্রতি সোশ্যাল মিডিয়া কপিল নিজের মায়ের ছবি পোস্ট করে জন্মদিনে শুভেচ্ছা জানান, সেখানেই অভিনেতা সুনীল গ্রোভারও কমেন্ট করে শুভেচ্ছা পাঠান৷ এরপর থেকেই ভক্তদের কামব্যাক সংক্রান্ত প্রতিক্রিয়া আসতে শুরু করে৷ তবে দুই অভিনেতা সৌজন্য আদানপ্রদানের পর থেকেই নেটিজেনদের মধ্যে জল্পনা শুরু হয়েছে, তাহলে কী দু'জনের মধ্যে দুরত্ব কমছে?
কপিলের শো-তে ফিরতে পারেন সুনীল? টুইট ঘিরে জল্পনা নেটিজেনদের